Diari Oficial de la Generalitat Valenciana


Sumari del DOGV 6464, del 21-02-2011 (2011/1867)

Informació pública de la suspensió de l'atorgament de llicències en l'àmbit del sector Parc Industrial El Corcot.
-----------------------------------------------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1867


Data del document
:   12-01-2011

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * pla d'urbanisme
    * administració local

Informació pública de la suspensió de l'atorgament de llicències en l'àmbit del sector Parc Industrial El Corcot.  
 [2011/1867]  
Pel present edicte es fa pública la suspensió de l'atorgament de llicències en l'àmbit del sector Parc Industrial El Corcot, aprovada per la Resolució de l'Alcaldia Presidència de 12 de gener de 2011.  
«Resolució de l'Alcaldia Presidència de 12 de gener de 2011, relativa a la suspensió de l'atorgament de llicències en l'àmbit del sector Parc Industral El Corcot.  
Antecedents  
I. Que d'acord amb les dades que les que es disposen en el Departament d'Urbanisme, Obres i Activitats el projecte per a l'homologació sectorial i pla parcial del sector El Corcot del PGOU es va sotmetre a informació pública mitjançant edicte publicat en el Diari Oficial de la Generalitat Valenciana núm. 5085, de 8 de setembre de 2005, Butlletí Oficial de la Província núm. 176, de 27 de juliol de 2005, i anunci en el Diario de Valencia d'1 de setembre de 2005.  
II. Mitjançant Resolució de l'Alcaldia, de data 19 de setembre de 2005, es va acordar prorrogar, per un termini de 20 dies hàbils, el termini de presentació d'al·legacions i alternatives tècniques substancialment distintes a la presentada; tot açò a causa de la sol·licitud presentada pel representant de la mercantil Proyexva, SL.  
L'esmentada mercantil va presentar alternativa tècnica per al desenvolupament del sector El Corcot en data 27 d'octubre de 2005.  
Es van tornar a sotmetre a informació pública totes les alternatives tècniques presentades, DOGV núm. 5137, de 17 de novembre de 2005, i diari Levante de 16 de novembre de 2005. Una vegada passat el corresponent període d'exposició pública, en el qual es van presentar diverses al·legacions sobre el projecte, es va prendre acord plenari, en data 30 de gener de 2006, d'aprovació provisional sobre homologació modificativa del Pla Parcial Sector Industrial El Corcot de Canals, i es van estimar i desestimar respectivament totes les al·legacions presentades. Tanmateix en aquest Ple es va adjudicar provisionalment l'execució del PAI que desenvolupa el sector El Corcot a la mercantil Proyexva, SL.  
III. Que el 15 de maig de 2007, la Comissió Territorial d'Urbanisme de València va acordar supeditar l'aprovació definitiva de l'homologació i pla parcial del sector El Corcot a una sèrie de condicionants.  
IV. Que el 26 d'octubre de 2010, per la mercantil Proyexva, SL es va procedir a sotmetre a informació pública, pel termini d'un mes a comptar des de l'endemà de la publicació del corresponent anunci en el DOCV, els documents d'homologació modificativa i pla parcial del sector El Corcot, adaptats als condicionants indicats per la Comissió Territorial d'Urbanisme de València de 15 de maig de 2007.  
Documentació que va ser dipositada a la notaria de Rafael Estevan Gordo de Canals i als ajuntaments de Canals, Montesa i l'Alcúdia de Crespins.  
V. Que l'11 de novembre de 2010 es va publicar en el DOCV número 6395 l'anunci de la mercantil Proyexva, SL sobre Informació pública dels documents d'homologació i pla parcial del sector Parc Industrial El Corcot, sense que es fera menció expressa de la suspensió d'atorgament de llicències en l'àrea afectada pel pla.  
VI. Consta informe jurídic de la tècnica d'administració general i del cap del Departament d'Urbanisme, Obres i Activitats de 20 de desembre de 2010.  
VII. Que el 20 de desembre de 2010 per aquesta Alcaldia s'emet providència per la qual se sol·licita que pels serveis tècnics del Departament d'Urbanisme, Obres i Activitats s'emeta informe en relació amb la conveniència o no de suspendre l'atorgament de llicències en l'àmbit del sector Parc Industrial El Corcot.  
VIII. Que el 22 de desembre de 2010 l'arquitecte municipal emet informe amb el següent tenor literal:  
"I. Que en el primer punt de la providència de l'Alcaldia Presidència de 20 de desembre de 2010 es disposa:  
".../  
Primer. Que pels serveis tècnics del Departament d'Urbanisme, Obres i Activitats, s'emeta informe en què s'estime si és convenient o no la suspensió per a l'atorgament de llicències en l'àmbit del pla sotmés a informació pública i en el cas que s'estime la procedència sobre la suspensió sobre quin tipus de llicències s'hauria d'aplicar la suspensió.  
/..."  
II. Que per a un adequat desenvolupament del sector Parc Industrial El Corcot seria convenient la suspensió de l'atorgament de llicències en l'àmbit del sector.  
La suspensió de l'atorgament de llicència de qualsevol acte subjecte a aquesta dels que s'indiquen en l'article 191 de la Llei 16/2005, de 30 de desembre, Urbanística Valenciana».  
Fonaments jurídics  
Primer. Que l'article 101 de la Llei 16/2005, de 30 de desembre, Urbanística Valenciana disposa:  
"Suspensió de llicències   
Article 101. Suspensió de l'atorgament de llicències   
1. Els òrgans administratius competents per a sotmetre a informació pública plans i programes, fins i tot abans de convocar aquesta, podran acordar la suspensió de la tramitació i de l'atorgament de llicències d'activitat, de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística. Els actes administratius pels quals es decrete la suspensió de llicències, per a produir efecte, hauran de ser publicats en el DOCV.  
2. L'acte administratiu pel qual se sotmet a informació pública un pla o programa determinarà la suspensió de l'atorgament de llicències en aquelles àrees del territori objecte del projecte de planejament exposat al públic les noves determinacions del qual comporten modificació del règim urbanístic vigent, sense que siga necessari ni exigible que aquesta resolució assenyale expressament les àrees afectades per la suspensió, encara que sí l'adopció de l'acord exprés d'imposar-la i el tipus de llicències afectades per la suspensió.   
3. La suspensió a què es referix el número 1 s'extingirà, en tot cas, en el termini d'un any. Si s'ha produït dins d'aquest termini la convocatòria de la informació pública, la suspensió es mantindrà per a les àrees les noves determinacions de planejament de les quals comporten modificació de l'ordenació urbanística i el seu efecte s'extingirà definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produeix una vegada transcorregut el termini de l'any, la suspensió derivada d'aquesta convocatòria d'informació pública tindrà també la duració màxima d'un any.   
4. Si amb anterioritat a l'acord de convocatòria d'informació pública no s'ha suspés l'atorgament de llicències conforme al que disposa el número 1 d'aquest article, la suspensió determinada per aquesta convocatòria d'informació pública tindrà una duració màxima de dos anys.  
   
5. En qualsevol cas, la suspensió s'extingeix amb l'aprovació definitiva del planejament.   
6. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que aquesta siga conforme amb l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos previstos en les lleis escaurà, a més, la indemnització pels perjudicis irrogats per l'alteració de planejament.   
7. Extingits els efectes de la suspensió en qualsevol dels supòsits previstos, no podran acordar-se noves suspensions en el termini de cinc anys, per idèntica finalitat i sense perjudici del que preveu l'article següent.   
8. Els instruments de planejament sotmesos a exposició al públic pels particulars no suspenen la tramitació del procediment d'atorgament de llicències. L'alcalde, d'ofici o a instància de l'interessat, podrà acordar la suspensió de llicències si el document d'iniciativa particular revist interés públic que el justifique. L'alcalde haurà de resoldre al respecte en el termini d'un mes des que se li curse la petició corresponent. La suspensió a què es refereix aquest apartat tindrà el mateix termini de duració que l'establida en l'apartat 3 del present article».  
Segon. Que l'article 289 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, del Consell, disposa:  
"Article 289. Suspensió de l'atorgament de llicències per tramitació de programes (en referència a l'article 101.2 de la Llei Urbanística Valenciana)  
1. En el cas de tramitació de programes, la publicació de l'anunci de les bases particulars de programació en el DOCV serà el que produïsca els efectes suspensius de l'atorgament de llicències a què es referix l'article 101.2 de la Llei Urbanística Valenciana.  
2. En el supòsit de tramitació del concurs de programació per funcionament del règim de silenci, la suspensió de l'atorgament de llicències es produirà després de l'aparició del primer anunci d'exposició al públic d'una de les proposicions en el DOCV.  
3. En aquells programes d'actuació aïllada en què no siga preceptiva l'aprovació de bases, la suspensió es publicarà al tauler d'anuncis de l'Ajuntament i remés l'anunci corresponent per a la seua publicació en el DOCV, dins dels 10 dies següents a la presentació de la iniciativa».  
Coherentment amb el que s'ha exposat i en ús de les atribucions que em confereix l'article 21 de la Llei 7/1985, de 2 d'abril, i d'altra normativa de general i especial aplicació, aquesta Alcaldia resol:  
Primer. Suspendre l'atorgament de llicències en l'àmbit del sector Parc Industrial El Corcot pel termini d'un any a comptar des de la publicació en el DOCV de l'edicte corresponent.  
Aquesta suspensió afectarà qualsevol acte subjecte a llicència dels que s'indiquen en l'article 191.1 de la Llei 16/2005, de 30 de desembre, Urbanística Valenciana.  
Segon. Ordenar la publicació de la present resolució en el Diari Oficial de la Comunitat Valenciana i en el Butlletí Oficial de la Província de València així com la seua exposició al tauler d'anuncis de l'Ajuntament de Canals.  
Tercer. Notificar la present resolució a la mercantil Proyexva, SL així com a la mercantil Aletesa, SL, fent-se constar que contra aquesta, que posa fi a la via administrativa, i sense perjudici que es faça ús d'un altre recurs que s'estime convenient, de conformitat amb el que disposa la Llei de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, es podrà interposar potestativament:  
a) Recurs de reposició davant de l'òrgan que la va dictar, en el termini d'un mes, a comptar des de l'endemà de la recepció de la present notificació.  
Si transcorreguera un mes des de l'endemà de la interposició del recurs de reposició sense que s'haja dictat una resolució expressa, s'entendrà desestimat i es podrà interposar recurs contenciós administratiu davant del jutjat contenciós administratiu competent territorialment en el termini de sis mesos.  
b) Recurs contenciós administratiu davant del jutjat contenciós administratiu competent territorialment dins del termini de dos mesos a comptar des de l'endemà de la recepció de la present notificació (M.N.8339K97.U06)».  
Canals, 12 de gener de 2011.- L'alcalde: Ricardo Cardona Mollá.